ישיבת קריית מלאכי

ישיבת קריית מלאכי היא ישיבה חרדית שהוקמה עבור צעירים חילוניים ודתיים לאומיים, בוגרי תיכונים וישיבות תיכוניות. הישיבה משמשת כ"תחנת מעבר" בדרך לישיבה חרדית "רגילה", אך ניתן להישאר וללמוד בה ללא הגבלת זמן, לרוב עד נישואיו של התלמיד. הישיבה נמצאת בקריית מלאכי.

הישיבה הוקמה בשנות ה-80 של המאה ה-20 על ידי הרב יהודה עמית, בעצמו בעל רקע של התחרדות, בהמלצתו של הרב חיים שאול גריינמן הישיבה נועדה לקלוט תלמידים שלא למדו קודם לכן במסגרת ישיבתית חרדית.

בשנותיה הראשונות של הישיבה, היו רוב התלמידים בוגרי תיכונים דתיים או ישיבות תיכוניות. כיום רוב התלמידים הם חוזרים בתשובה. כשליש עד חצי מהתלמידים הם בחורי ישיבה חרדים שבאים לתקופת חיזוק קצרה. נכון ל-2023 לומדים בישיבה כ-280 בחורים. 

בתחילת העשור השלישי של המאה העשרים והאחת נבנה בניין פנימיה חדש.

שיעורים ורבנים
מלבד לימוד הגמרא, נמסרים בישיבה שיעורי מוסר, השקפה, הלכה ופרשת השבוע. הרבנים בישיבה הם הרב יעקב שולביץ, הרב יהושע איתמר, הרב חיים קליין, הרב משה אהרון גולדבלט, הרב עמוס וסרמן, (עד לפטירתו באוקטובר 2018), הרב יצחק מתניה גרז, הרב שמואל הימלפרב ועוד. 

הרב שמואל באום משמש כמשגיח. הרב יצחק פנחס גולדווסר נותן בישיבה שיחת מוסר דו שבועית.

בכל שבת ישנו רב אורח.

הערות ושליים

קישורים חיצוניים
 
 
  שיעורים מישיבת קריית מלאכי באתר בינינו
 
 

קריית מלאכי
קריית מלאכי
ישיבות לחוזרים בתשובה